OpenLLM-France/wikimedia huggingface dataset:
# Estudioko musikari

Estudioko musikari edo Saioko musikaria aktuazio bat edo zuzenean jotzeko kontratatua izan den musikaria da. Diskoak grabatazeko kontratatua izan daiteke, grabatzen ari den taldeko berezko partaidea izan gabe. Kontzeptua oso ohikoa da gaur egungo musikan (rock, jazz, country edo pop) baina musika klasikoan ere erabiltzen dira. Badira ere Estudioko bandak.

## Egungo estudioko musikariak

Musikari profesionalak izaten dira eta, zenbait kasutan, grabazio-estudio zehatz batekin lan egiten dute. Oso musikari malguak izaten dira eta lan taldean moldatzeko gai izan behar dira: askotan elkar ezagutzen ez diren musikariekin lan egin behar baitute. Kontratuak, ordea, oso desberdinak izaten dira: ordu batzuetatik hilabetetara.
Musikari hauek oso egoera desberdinetan aritzen dira:
* Talde batean baxa bat dagoenean
* Iragarkien musika egiteko
* Filmen soinu bandetan lan egiteko
* Talde batean normalean ez dauden soinuak sartzeko
* Antzerki taldeetan

## Estudioko musikariak

Asko dira. Hona hemen adibide batzuk:
* Steve Gadd (1.392 album)
* Bernard Purdie (855 album)
* Larry Carlton (1.104 album)
* Anthony Jackson (901 album) ​
* Leland Sklar (833 album)
* Harvey Mason (1.430 album) ​
* David Hungate (892 album)

## Estudioko bandak

Asko dira, batzuk oso ezagunak. Hona hemen talde batzuk:
* The Nashville A-Team (Nashville, 1950–1960 hamarkadetan)
* The Wrecking Crew (Los Angeles, 1960–1970 hamarkadetan)
* The Funk Brothers (Detroit, 1960–1970 hamarkadetan)
* MFSB (Filadelfia, 1970. hamarkadan)
* The Hillside Singers (1970. hamarkadan)

## Erreferentziak

* ↑ https://www.thebalancecareers.com/what-is-a-session-musician-2460709
* ↑ https://www.allmusic.com/artist/steve-gadd-mn0000038004/credits
* ↑ https://www.allmusic.com/artist/bernard-pretty-purdie-mn0000047401/credits
* ↑ https://www.allmusic.com/artist/larry-carlton-mn0000102399/credits
* ↑ https://www.allmusic.com/artist/anthony-jackson-mn0000924257/credits
* ↑ https://www.allmusic.com/artist/leland-sklar-mn0000237873/credits
* ↑ https://www.allmusic.com/artist/harvey-mason-sr-mn0000668112/credits
* ↑ https://www.allmusic.com/artist/david-hungate-mn0000182777/credits

## Kanpo estekak

* Datuak: Q10666486
* Multimedia: Session musicians / Q10666486
# Estudios Azcona

Estudios Azcona edo Producciones Azcona Víctor Azkona eta Mauro Azkona anaiek Barakaldon (Bizkaia) sortutako zinema estudioak izan ziren. Telesforo Gil del Espinarrek "Edurne, modista bilbaína (1924)" pelikularen filmaketarekin hasitako esperientzia zinematografikoa imitatzen saiatu ziren biak, Maurok laguntzaile gisa lan egin baitzuen pelikula hartan.
Zigilu horrekin hainbat dokumental egin zituzten Bizkaiko geografia zeharkatuz, hala nola Bizkaia pintoresca (1925) eta De Bilbao al Abra en fiestas, Cómo se hace El Liberal erreportaje didaktikoekin eta izaera instituzionaleko beste batzuekin batera. Fikziozko film laburrak ere filmatu zituzten, hala nola Los apuros de Octavio (1926) edo El secreto de Jipi y Tilín (1927), fikziozko film luze baten proiektuari ekin arte: El mayorazgo de Basterretxe (1928). Azken hau, Pierre Lhande jesuita euskal-frantsesaren Mirentxu eleberrian oinarritu zen, non antzinako euskal ohiturei buruzko garaiko topiko batzuk islatu ziren.

## Estudioen amaiera

Soinudunaren etorreraren ondorioz banaketan zailtasun handiekin eta El rival de Manolín (1930) izeneko fikziozko azken film laburra egin ondoren, Azcona estudioak gainbehera bizian sartu ziren. Bi proiektu zinematografiko berrietarako finantziazioa aurkitzea ezinezkoa denez, Ante todo mujer eta Zalacaín el aventurero, Victor Azconak denbora bat eman zuen soinu-film amerikarrentzako azpitituluak egiten, harik eta zinema behin betiko utzi eta familiaren negoziora itzuli zen arte.

## Erreferentziak

* ↑ «Bilbaopedia - Azkona» www.bilbaopedia.info (Noiz kontsultatua: 2024-09-22).
* 1 2 Roldán Larreta, Carlos. (2003). Los vascos y el séptimo arte: diccionario enciclopédico de cineastas vascos. Filmoteca Vasca-Euskadiko Filmategia ISBN 978-84-932786-2-5. PMC ocm54370634. (Noiz kontsultatua: 2024-09-22).

## Kanpo estekak

* Datuak: Q130377861
# Estupore

    Ohar medikoa Oharra: Wikipediak ez du aholku medikorik ematen
Estuporea kontzientzia-galera partzial nahiz totaleko egoera da: ez dago mugimendurik, ezta estimuluekiko erreakziorik ere. Estuporea komaren aurre-aurreko aitzindaritzat jotzen da, eta berari dagokio moteltze psikomotorraren mailarik gorena. Hitza latinezko stupor hitzetik ekarria da, euskaraz "sentikortasunik eza" esan nahi duena.

## Erreferentziak

* ↑ Euskalterm: [Psikiatria Hiztegia] [2017]

## Kanpo estekak

* Datuak: Q268594
# Esturo

Esturo Muxika udalerriko auzoa izan zen, Gorozikako elizatearen parte zehazki. 21. mendean ez da bertan inor bizi.
Tokiak ikuspegi panoramiko bikainak eskaintzen ditu: alde baten Bizkargi mendiaren magaletik Gorozikaraino eta, beste alde batetik, Azkari mendia, Zugastietan.

## Erreferentziak

* ↑ Esturo, Muxikako Udala. Auzoak: Esturo. Muxikako Udala (Noiz kontsultatua: 2021-10-28).

## Kanpo estekak

* Datuak: Q109301094
* Multimedia: Esturo / Q109301094
# Estudio sistema

Studio system (estudio sistema) filmak egiteko metodo bat da, non film-ekoizpenean eta -banaketan zinemako estudio handi batzuk nagusi diren. Nahiz eta terminoa gaur egun oraindik ere erabiltzen den sistemen eta estudio nagusien ekoizpenaren erreferentzia gisa, historikoki, 1920 eta 1960 bitarteko zine-estudio handiei dagokie terminoa, batez ere bere instalazioetan, epe luzeko kontratuak dituzten langile sortzaileekin filmak ekoizteari. Sistema horren bidez, filmen banaketa ere kontrolatzen zen integrazio bertikalaren bidez, hau da, banatzaileen eta erakusketa-aretoen jabetzaren edo kontrol eraginkorraren bidez, film-salmentak bermatzeko. Paramount Pictures, Metro Goldwyn Mayer, Warner Brothers Pictures, 20th Century Fox eta RKO estudioek hartu zuten negozio-eredu hori.

## Erreferentziak

* ↑ Gorgot, Emilio de. El «studio system»: auge y caída del Hollywood clásico - Jot Down Cultural Magazine. .
* ↑ Historia del Hollywood clásico: Studio System. 2020-06-21.
* ↑ What does studio system mean?. .
* ↑ Studio System of Classic Hollywood - Hollywood Lexicon. .

## Kanpo estekak

* Datuak: Q11307668
# Estudioko album

Estudioko albuma (ingelesez: Studio album) musika-disko bat da, grabazio-estudio batean grabatutako abestien sorta batekin. Ondorioz, normalean, oso landuta dago, inprobizaziorik gabe.
Estudioko album baten eta bildumako album baten (estudioko abestiak ere izan ohi ditu) arteko aldea da estudioko albumak artistak grabatutako kantu berriak biltzen dituela, eta bildumak, berriz, aurretik argitaratutako eta dagoeneko ezaguna den materiala biltzen duela.
Normalean ez dute zuzeneko grabaziorik edo remixarik izaten, eta, daudenean, bonus track gisa agertzen dira, albumaren zati txiki bat osatuz.
Denbora luzeagoaz prestatzen direnez, estudioko albumek produkzio-agregatu ugari izaten dituzte, hala nola soinu-efektuak, orkestra-soinuak eta abar. Teknikoki ere soinua landuagoa izaten da.
Plazaratzen diren album gehienak estudioko albumak dira. Hau da, grabazio estudio batean grabatzen dira, erregistroko ekipamenduak ahalik eta kontrolik handiena izan dezan albumaren soinuaren gainetik. Kanpoko zaratak eta erreberberazioak gutxitzen dituzte eta mikrofono oso sentikorrak eta soinu nahasketa ekipamenduak dituzte. Zenbait estudioetan, banda bateko kide bakoitza bere aldetik bereizten dituzte gela desberdinetan (edo baita aldi berean, pistako gainerako zatiak aurikularrez entzunez). 2000ko hamarkadan, grabazio digitalaren etorrerarekin, musikariek munduko beste estudio bateko abesti baten zati bat grabatzea ahalbidetu zuten eta azken produktuan sartzeko kanal digitalen gaineko ekarpena bidaliz, multzoa argitzeko.

## Erreferentziak

* ↑ Philip Newell (2013). Recording Studio Design. Taylor & Francis. 169-170. or.
* ↑ https://www.vice.com/es/article/pg4wxb/cuales-son-las-diferencias-entre-un-single-un-ep-y-un-album

## Ikus, gainera

* Album (musika)
* Album biltzaile
* Zuzeneko album
* Soinu-banda

## Kanpo estekak

* Datuak: Q208569
* Multimedia: Studio albums / Q208569
# Eneko Ortitz Iruñekoa

Eneko Ortitz edo Eneko Iruñekoa (?, ? – ?, 905 eta gero) Iruñeko Erresumako infantea izan zen.

## Biografia

Ez dakigu noiz jaio zen baina Orti I.a Garzeitz erregearen eta Oria bere emaztearen seme nagusia izan zen. Hala diote Rodako Genealogieek. Enekok Antsa Garzeitz Iruñekoa ezkondu eta Orti, Oria eta Lope Enekoitzen aita izan zen.
Zuhaitz genealogikoa :
Gartzia Enekoitz
Oria Enekoitz
Orti Gartzeitz
Urraka Aragoikoa
Eneko Ortitz
Lopa Enekoitz
Lubb ibn Musa
Oria Iruñekoa
Orti Enekoitz :

## Erreferentziak

* ↑ Settipani, Christian. (2004). La Noblesse du Midi Carolingien. Oxford: Prosopographica et genealogica, 114 or. ISBN 1-900934-04-3..

## Kanpo estekak

* Datuak: Q62657567
# Eneko Otaño

Eneko Otaño (Beizama, 1994ko abuztuaren 7a) gipuzkoar aizkolaria da.

## Ibilbidea

Aizkora desafioak egiten hasi zen, 2014an Larrañagarekin galdu zuen eta 2016an Mieltxo Mindegiari irabazi zion. 2021ean bigarren egin zuen Gipuzkoako txapelketan eta 2022an Sherpa.ai txapelketan izan zen bigarrena. 2022an bertan Arria V.aren aurkako desafioa irabazi zuen.

## Sari garrantzitsuenak

* Sherpa.ai Aizkolari Txapelketa
** Bigarrena (1): 2022
** Hirugarrena (1): 2021
* Gipuzkoako Txapelketa:
** Bigarrena (1): 2021
* Ramon Latasa saria:
** Txapelduna (1): 2022 (Aitzol Atutxarekin batera)

## Erreferentziak

* ↑ (Gaztelaniaz) «Larrañaga hace inútil la ventaja de otaño» Noticias de Gipuzkoa 2014-11-30 (Noiz kontsultatua: 2022-12-25).
* ↑ (Gaztelaniaz) «Eneko Otaño se impone a Mieltxo Mindegia» Diario de Noticias de Navarra 2016-03-23 (Noiz kontsultatua: 2022-12-25).
* ↑ (Gaztelaniaz) Andonegi, Iker. (2022-04-24). «Otaño, de principio a fin» Noticias de Gipuzkoa (Noiz kontsultatua: 2022-12-25).
* ↑ Berria. «Julen Alberdi 'Txikia IV.a' eta Nerea Arruti, Sherpa Ai Aizkolari Txapelketako irabazleak» Berria (Noiz kontsultatua: 2022-12-25).
* ↑ eus, ehkirola. (2021-11-16). Mikel Larrañagak irabazi du Gipuzkoako Aizkora Txapelketa. (Noiz kontsultatua: 2022-12-25).

## Kanpo estekak

* Datuak: Q115862732
# Eneko Ortiz

Eneko Ortiz Díaz (Miranda Ebro, Burgos, 2003ko maiatzaren 26a) Mirandan jaiotako futbolaria da. Alaveseko harrobian hezia. Ezker atzelari lanetan aritzen da. 2024ko Maiatzaren 26an egin zuen debuta lehen taldearekin Kanaria Handiko estadioan UD Las Palmasen aurkako ligako azken neurketan.

## Kirol Ibilbidea

2023ko ekainaren 5ean eguneratua. Datu ofizialak.
| Taldea | Maila | Denboraldia | Liga | Liga | Kopa | Kopa | Champions League | Champions League | Europa League | Europa League | Conference League | Conference League | Superkopa | Superkopa | Denera | Denera |
| Taldea | Maila | Denboraldia | JP | G | JP | G | JP | G | JP | G | JP | G | JP | G | JP | G |
| Mini Glorias | 3.F | 2021/22 | 1 | 0 | - | - | - | - | - | - | - | - | - | - | 1 | 0 |
| Mini Glorias | 2.F | 2022/23 | 35 | 1 | - | - | - | - | - | - | - | - | - | - | 35 | 1 |
| Mini Glorias | 2.F | 2023/24 | 27 | 1 | - | - | - | - | - | - | - | - | - | - | 27 | 1 |
| Mini Glorias | 2.F | 2024/25 | - | - | - | - | - | - | - | - | - | - | - | - | - | - |
| Mini Glorias | Denera | Denera | 63 | 2 | - | - | - | - | - | - | - | - | - | - | 63 | 2 |
| Alaves | 1. | 2023/24 | 1 | 0 | 0 | 0 | - | - | - | - | - | - | - | - | 1 | 0 |
| Alaves | 1. | 2024/25 | - | - | - | - | - | - | - | - | - | - | - | - | - | - |
| Alaves | Denera | Denera | 1 | 0 | 0 | 0 | - | - | - | - | - | - | - | - | 1 | 0 |
| Ibilbide osoan | Ibilbide osoan | Ibilbide osoan | 64 | 2 | 0 | 0 | - | - | - | - | - | - | - | - | 64 | 2 |

## Erreferentziak

* ↑ Eneko Ortiz debuta en Primera con el Alavés

## Kanpo estekak

* Fitxa
* Datuak: Q126122230
# Eneko Pou

Eneko Pou Azkarraga (Gasteiz, Araba, 1974ko martxoaren 17a - ) eskalatzaile arabarra da. Eskalatzeaz gainera, Euskal Herriko Goi Mendiko irakasle eta eski-irakasle aritzen da.
Iker Pouren anaia da.

## Lorpenak

Eskalatzen zortzigarren gradura iritsia da, eta 7 Pareta 7 Kontinente proiektua gauzatu du bere anaia Ikerrekin batera. Proiektu ori kontinente bakoitzeko hormarik esanguratsuak zein zailenak eskalatzean datza: El Capitan (Yosemiteko parke nazionalean, Kalifornian; zailtasuna: 8a+/b), Naranjo de Bulnes (Picos de Europa mendietan; zailtasuna: 8b), Tsanoro (Madagaskar; zailtasuna: 8b), Totem Pole (Tasmania; zailtasuna: 7b), Dorre Izengabea/Trangoko Dorreak (Himalaia; zailtasuna: 8a), Fitz Roy (Patagonia; zailtasuna: 6c) eta Three Pigs pareta (Antartika). 2007ko abenduaren 25ean burutu zuten proiektua. Horrez gain, muturreko eski-jaitsierak egiten ditu.

## Ikus, gainera

* Gasteiztar ezagunen zerrenda

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/28 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo-loturak

* Eneko Pouren profila (Pou anaien webgunean)
* Datuak: Q12256847
# Eneko Rubio

Eneko Rubio Hernández (Barakaldo, Bizkaia, 1987ko apirilaren 11 - ) euskal herritar futbolari ohia da, Sestao Riverren kapitaina izandakoa. Erdilari lanetan aritzen zen.

## Estatistikak

2019eko maiatzaren 18an eguneratua. Datu ofizialak.
| Taldea | Maila | Denboraldia | Liga | Liga | Kopa | Kopa | Champions League | Champions League | Europa League | Europa League | Superkopa | Superkopa | Denera | Denera |
| Taldea | Maila | Denboraldia | JP | G | JP | G | JP | G | JP | G | JP | G | JP | G |
| Baskonia | 3. | 2005/06 | 30 | 2 | - | - | - | - | - | - | - | - | 30 | 2 |
| Baskonia | Denera | Denera | 30 | 2 | - | - | - | - | - | - | - | - | 30 | 2 |
| Bilbao Athletic | 2.B | 2006/07 | 34 | 0 | - | - | - | - | - | - | - | - | 34 | 0 |
| Bilbao Athletic | 2.B | 2007/08 | 23 | 2 | - | - | - | - | - | - | - | - | 23 | 2 |
| Bilbao Athletic | Denera | Denera | 57 | 2 | - | - | - | - | - | - | - | - | 57 | 2 |
| Barakaldo | 2.B | 2008/09 | 28 | 2 | 2 | 1 | - | - | - | - | - | - | 30 | 3 |
| Barakaldo | Denera | Denera | 28 | 2 | 2 | 1 | - | - | - | - | - | - | 30 | 3 |
| Racing B | 2.B | 2009/10 | 18 | 0 | - | - | - | - | - | - | - | - | 18 | 0 |
| Racing B | Denera | Denera | 18 | 0 | - | - | - | - | - | - | - | - | 18 | 0 |
| Barakaldo | 2.B | 2010/11 | 31 | 1 | - | - | - | - | - | - | - | - | 31 | 1 |
| Barakaldo | 3. | 2011/12 | 24 | 4 | - | - | - | - | - | - | - | - | 24 | 4 |
| Barakaldo | 2.B | 2012/13 | 33 | 1 | - | - | - | - | - | - | - | - | 33 | 1 |
| Barakaldo | 2.B | 2013/14 | 32 | 0 | 2 | 0 | - | - | - | - | - | - | 34 | 0 |
| Barakaldo | Denera | Denera | 120 | 6 | 2 | 0 | - | - | - | - | - | - | 122 | 6 |
| Sestao River | 2.B | 2014/15 | 30 | 0 | 1 | 0 | - | - | - | - | - | - | 31 | 0 |
| Sestao River | 2.B | 2015/16 | 26 | 0 | - | - | - | - | - | - | - | - | 26 | 0 |
| Sestao River | 2.B | 2016/17 | 14 | 0 | 0 | 0 | - | - | - | - | - | - | 14 | 0 |
| Sestao River | 3. | 2017/18 | - | - | - | - | - | - | - | - | - | - | - | - |
| Sestao River | 3. | 2018/19 | 20 | 1 | - | - | - | - | - | - | - | - | 20 | 1 |
| Sestao River | 3. | 2019/20 | 21 | 1 | 0 | 0 | - | - | - | - | - | - | 21 | 1 |
| Sestao River | Denera | Denera | 111 | 0 | 1 | 0 | - | - | - | - | - | - | 112 | 2 |
| Ibilbide osoan | Ibilbide osoan | Ibilbide osoan | 364 | 14 | 5 | 1 | - | - | - | - | - | - | 369 | 15 |

## Kanpo estekak

* Fitxa - www.athletic-club.eus
* Datuak: Q20492607
# Eneko Oñakoa

San Eneko Oñakoa (latinez: Enecus, Ennecus, gaztelaniaz: San Enecón, San Íñigo, ? - 1057ko ekainaren 1) Oñako San Salvador abadiako beneditar abadea izan zen. 1259an kanonizatu zuen Alexandro IV.a Aita Santuak eta haren eguna ekainaren 1an ospatzen du Eliza Katolikoak.. Calatayudeko zaindaria da.

## Bizitza

Eneko Calatayuden jaiotako mozarabiarra izan zen. Gaztetan San Juan de la Peña monasterioan sartu zen. Apaiz bilakatu zenean, anakoreta moduan bizi zen jaioterri inguruko mendietan Tobeden. Hala ere, bere bertuteak zabaldu eta Antso Nagusia bere bila joan zen San Salvador monasterioan abade izateko. Bere abadealdian, Oñako San Salvador abadiak jurisdikzioa beregaina lortu zuen 1046an. 1052an Naiarako Andre Maria Erreginaren monasterioa sagaratu zuen. Antso Nagusiaren kontseilaria izan zen eta baita Gartzia Santxez bere semearen aitor-entzulea ere. Atapuercako guduan azkena zauritu zutenean, gaixoen oliadura eman zion.

## Erreferentziak

* ↑ Juan Bautista Dameto, José María Sánchez Molledo eta Francisco Javier Lorenzo de la Mata. (2000). Historia de San Íñigo, Abad del Real Monasterio de San Salvador de Oña. Calatayud: Departamento de Cultura ISBN 84-606-3013-7..
* 1 2 3 San Íñigo de Oña. .
* ↑ San Inigo abad de Ona en Calatayud. .
* ↑ Canellas López, Ángel. (1979). «García Sánchez de Nájera, Rey de Pamplona (1035–1054)» Cuadernos de investigación: Geografía e historia 5 (2): 135–156..
* Datuak: Q3821148
* Multimedia: Saint Inigo / Q3821148
# Eneko Saralegi

Eneko Saralegi Martinikorena (Errazkin, 1993ko otsailaren 12a) nafar aizkolaria da.

## Ibilbidea

Gaztetatik ibili izan da aizkora probatan. 2011n Gazte mailako Euskadiko txapelduna izan zen. 2021ean Nafarroako binakako txapelketa irabazi zuen Jon Rekondorekin batera eta bakarkakoan hirugarrena izan zen. 2022an ere hirugarrena izan zen.
2022an Euskal Duatloian hirugarren egin zuen eta 2023an txapelduna izan zen.

## Palmaresa

* Euskal Duatloia
** txapeldun (1): 2023
** hirugarren (1): 2022
* Nafarroako Aizkolari Txapelketa:
** Bakarka (0): hirugarren 2021ean eta 2022an.
** Binaka (1): 2021
* Euskadiko Txapelketa (gazte mailan)
** Txapelduna (1): 2011
** Txapeldun ordea (1): 2010

## Erreferentziak

* ↑ www.egursport.com (Noiz kontsultatua: 2023-03-05).
* ↑ «Eneko Saralegi nagusitu da Euskal Herriko aizkolari gazteen txapelketan - Leitza» Erran.eus (Noiz kontsultatua: 2023-03-05).
* ↑ (Gaztelaniaz) «Eneko Saralegi, campeón de Euskadi de aizkolaris juveniles» El Diario Vasco 2011-09-18 (Noiz kontsultatua: 2023-03-05).
* ↑ «Jon Rekondo eta Eneko Saralegi Nafarroako txapeldun izan dira binakako aizkora txapelketan - Leitzaldea» Erran.eus (Noiz kontsultatua: 2023-03-05).
* ↑ «Iker Vicentek irabazi du Nafarroako aizkolari txapelketa» EITB 2021-12-12 (Noiz kontsultatua: 2023-03-05).
* ↑ «Iker Vicente, Nafarroako txapeldun zortzigarren aldiz» EITB 2022-11-18 (Noiz kontsultatua: 2023-03-05).
* ↑ «Ugaitz Mugertzak irabazi du I. Euskal Duatloia - Azpeitia» uztarria.eus (Noiz kontsultatua: 2023-03-05).

## Kanpo estekak

* Datuak: Q116981456
# Eyota (Minnesota)

Eyota Minnesotako hiri bat da. Olmsted konderrian kokatua dago. 2010ean 1.977 biztanle zituen, 4,37 kilometro koadrotan banatuta.

## Ikus, gainera

* Olmsted konderria

## Kanpo estekak

* Datuak: Q1000205
* Multimedia: Eyota, Minnesota / Q1000205
# Eyrarbakki

Eyrarbakki Islandiako herri da. Suðurland eskualdean kokatzen da eta 570 biztanle inguru zituen 2011ean. Árborg udalerria osatzen duten herrietako bat da. Badago ere bertan kartzela bat. Herria Þjórsá Lava izeneko laba isuri handiaren gainean eraiki zen.

## Klima

Datu klimatikoak (Eyrarbakki) :
| Hila | Urt | Ots | Mar | Api | Mai | Eka | Uzt | Abu | Ira | Urr | Aza | Abe | Urtekoa |
| Erregistraturiko tenperatura maximoa (°C) | 9.0 | 9.3 | 11.8 | 13.9 | 19.8 | 19.3 | 22.5 | 21.2 | 18.5 | 14.0 | 10.5 | 9.8 | 22.5 |
| Batez besteko tenperatura maximoa (°C) | 1.6 | 2.5 | 3.2 | 6.0 | 9.7 | 12.1 | 13.9 | 13.4 | 10.4 | 6.7 | 3.0 | 1.9 | 7.0 |
| Batez besteko tenperatura minimoa (°C) | -4.1 | -2.8 | -2.6 | -0.1 | 3.0 | 6.4 | 7.8 | 7.2 | 4.2 | 1.4 | -2.3 | -4.0 | 1.2 |
| Erregistraturiko tenperatura minimoa (°C) | -19.7 | -19.3 | -18.9 | -18.8 | -8.1 | -3.0 | 1.4 | -1.1 | -5.8 | -14.9 | -17.9 | -19.8 | -19.8 |
| Pilatutako prezipitazioa (mm) | 126.3 | 121.7 | 123.3 | 102.2 | 83.6 | 94.9 | 87.0 | 114.9 | 117.1 | 139.3 | 128.5 | 133.1 | 1372.6 |
| Iturria: Iceland Meteorological Office ||||||||||||||

## Erreferentziak

* ↑ . 2013ko apirilaren 6an eskuratua.

## Kanpo estekak

* Datuak: Q2196757
* Multimedia: Eyrarbakki / Q2196757
# Eyrarlandeko estatuatxoa

Eyrarlandeko estatuatxoa Islandian aurkitutako brontzez egindako irudi txikia da, 6,4 zentimetrokoa. Dirudienez, Thor jainkoaren errepresentazioa da eta ziur aski 1000. urte inguruan egin zen. Gaur egun Eyrarlandeko estatuatxoa Reykjaviken dagoen Islandiako Museo Nazionalaren objektu garrantzitsuenetariko bat da.

## Deskripzioa

Estatuak eserita dagoen pertsonaia erakusten digu, eskuetan gurutze itxurako mailua omen duena; gurutze forma hori ez da arraroa eta kristautasunarekiko eskandinabiar sinkretismoa bezala aztertu egin da. Beste iritzien arabera, estatuatxo hau joku baten pieza bat izango litzateke. Benetan Thor jainkoa izango balitz, Þrymskviða poeman narratzen den gertaera batekin lotuko genuke: Thor, ezkontza batean eserita dagoenean, haren maiula berreskuratu zuen eta bi eskuez heldu zuen.

## Kanpo estekak

* (Gaztelaniaz):Thor, trumoiaren jainkoa.
* Datuak: Q5422975
* Multimedia: Eyrarland statue / Q5422975
# Eyre

Eyre izan daiteke:

## Toponimia

* Eyre aintzira, Australian.
* Eyre aintziraren parke nazionala, Australia.
* Eyre (ibaia), Akitanian.
* Éire, Irlandako gaelerazko izena

## Literatura

* Jane Eyre, Charlotte Brontëren eleberria.
# Eyre (Skye)

Eyre, Eskoziako gaeleraz: Eighre, Eskoziako Highland eskualdeko kokaleku bat da, Skye eta Lochalsh barrutian. Skye uhartean dago, Loch Snizort aintziraren ekialdeko ertzean.

## Kanpo estekak

* Datuak: Q5422977
* Multimedia: Eyre, Isle of Skye / Q5422977
# Eyre (ibaia)

    Artikulu hau ibaiari buruzkoa da; beste esanahietarako, ikus «Eyre».
Eyre edo Leyre (okzitanieraz: Eira) Frantziako hego-mendebaldeko ibaia da, Landetako basoa zeharkatzen duena. Ibaia bi ibaiadarren lotunean sortzen da:
* Grande Leyre (Leyre Handia), ibilgune nagusia, Mousteytik baino lehen,
* Petite Leyre (Leyre Txikia), ibaiadar nagusia.
Eyre akitaniar hidronimo arrunta da (adibidez, Eyres-Moncube udalerriaren izenean agertzen dena) eta L' artikulu erromanikoaren aglutinazioa besterik ez da.

## Ibaiadar nagusiak

* Laste erreka
* Petite Leyre
** Peyronnet
** Naou
** Barade

## Zeharkatutako udalerriak
### Petite Leyre

Luxey, Sore, Argelouse, Belhade, Moustey

### Grande Leyre

Sabres, Commensacq, Trensacq, Pissos, Moustey

### Eyre

Moustey, Saugnacq-et-Muret, Belin-Béliet, Salles, Mios, Le Teich, Biganos

### Galeria

* Grande Leyre, Mousteyn
* Petite Leyre, Mousteyn
* Lotunea edo « Hourc d'Eyre », Mousteyn
* Eyre Miosen

## Erreferentziak

* ↑ Fénié, Jean-Jacques eta Bénédicte. (2009). Dictionnaire des Landes. Sud Ouest, 150 or. ISBN 978-2-87901-958-1..

## Kanpo estekak

* Datuak: Q1385881
* Multimedia: Eyre (river) / Q1385881
# Euskadi saria - Gaztelaniazko literatura

Euskadi saria - gaztelanizako literatura Eusko Jaurlaritzako Kultura Sailak 1997tik urtero antolatzen duen Euskadi Literatura Sariak literatura sariaren zazpi kategoriatariko bat da, aitzineko urtean gaztelenaz idatzitako lan literario hoberena sariztatzen duena.

## Irabazleak
### Azken urteetakoak

| Egilea | Urtea | Obra |
| Pedro Ugarte | 1997 | Los cuerpos de las nadadoras |
| José Fernández de la Sota | 1998 | Todos los santos |
| Bernardo Atxaga | 1999 | Lista de locos y otros alfabetos |
| Paloma Díaz-Mas | 2000 | La tierra fértil |
| Fernando Aranburu | 2001 | Los ojos vacíos |
| Miguel González San Martín | 2002 | Pobeñeses |
| Antonio Altarriba | 2003 | la memoria de la nieve |
| Eduardo Gil Bera | 2004 | Historia de las malas ideas |
| Ramiro Pinilla | 2005 | Verdes valles, colinas rojas |
| Javier de Dios | 2006 | Comida para peces |
| Juan Bas | 2007 | Voracidad |
| Manuel Leguineche | 2008 | El club de los faltos de cariño |
| Luisa Etxenike Urbistondo | 2009 | El ángulo ciego |
| José Fernández de la Sota | 2010 | Vacilación |
| Jon Bilbao | 2011 | Bajo el influjo del cometa |
| Juan Carlos Márquez | 2012 | Tangram |
| Ramiro Pinilla | 2013 | Aquella edad inolvidable |
| Idoia Estornes Zubizarreta | 2014 | Cómo pudo pasarnos esto |
| Martín Olmos | 2015 | Escrito en negro |
| Gabriela Ybarra | 2016 | El Comensal |
| Fernando Aranburu | 2017 | Patria |
| Karmelo C. Iribarren | 2018 | Mientras me alejo |

## Kanpo estekak

* Datuak: Q33100743
* Multimedia: Euskadi Literatura Sariak / Q33100743